CELEX: C2004/262/76
Language: el
Date: 2004-10-23 00:00:00
Title: Υπόθεση T-302/04: Αγωγή του Maison de l'Europe Avignon Méditerranée κατά της Επιτροπής των Ευρωπαϊκών Κοινοτήτων, που ασκήθηκε στις 26 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/40
            
         Αγωγή του Maison de l'Europe Avignon Méditerranée κατά της Επιτροπής των Ευρωπαϊκών Κοινοτήτων, που ασκήθηκε στις 26 Ιουλίου 2004
   (Υπόθεση T-302/04)
   (2004/C 262/76)
   Γλώσσα διαδικασίας: η γαλλική
   Το Maison de l'Europe Avignon Méditerranée, με έδρα την Αβινιόν (Γαλλία), εκπροσωπούμενο από τον François Martineau, δικηγόρο, άσκησε στις 26 Ιουλίου 2004, ενώπιον του Πρωτοδικείου των Ευρωπαϊκών Κοινοτήτων, αγωγή κατά της Επιτροπής των Ευρωπαϊκών Κοινοτήτων.
   Το ενάγον ζητεί από το Πρωτοδικείο:
   
               —
            
            
               να υποχρεώσει την Επιτροπή να του καταβάλει το συνολικό ποσό των 394 066,76 ευρώ, λόγω της μη εκπληρώσεως των συμβατικών της δεσμεύσεων έναντι του Maison de l'Europe Avignon Méditerranée,
            
         
               —
            
            
               να υποχρεώσει την εναγομένη να του καταβάλει το σύνολο των δυναμένων να αναζητηθούν δικαστικών εξόδων, των οποίων το ποσό καθορίζεται σε 10 000 ευρώ.
            
         Ισχυρισμοί και κύρια επιχειρήματα:
   Κατά το ενάγον, η Επιτροπή είχε δεχθεί ανεπισήμως, από το 1996, τη δημιουργία ενός Info Point Europe (κέντρου πληροφοριών σχετικών με την Ευρώπη) στο πλαίσιο του ενάγοντος. Το 2000, το ενάγον συνήψε σύμβαση με την Επιτροπή, αφορώσα τη δημιουργία ενός Info Point Europe επισημοποιώντας, κατά το ενάγον, την κατάσταση. Το 2004, η Επιτροπή κατήγγειλε τη σύμβαση.
   Με την υπό κρίση αγωγή, το ενάγον σκοπεί να θεμελιώσει τη συμβατική ευθύνη της Επιτροπής, προκειμένου να επιτύχει την καταβολή αντιπαροχής για τις παροχές στις οποίες προέβη το ενάγον από το 1996, στο πλαίσιο της αποστολής του ως κέντρου πληροφοριών της Επιτροπής.
   Κατά το ενάγον, η Επιτροπή παρέβη τις συμβατικές της υποχρεώσεις και οφείλει να καταβάλει διαφόρους τόκους υπερημερίας, αντιπαροχή για τις παροχές που πραγματοποιήθηκαν κατά το φεστιβάλ της Αβινιόν και για τη διατήρηση ενός κέντρου περιέχοντος τα κοινοτικά έγγραφα από το 1996.